Endama Îdareyê Meclîsê Leşkerî yê Herêma Firatî Çekjîne Fîras derheqê hêrişanê dewleta tirke ya îşxalkere yê vera Rojawanî de ANFyî rê qisey kerd.
Çekjîne Fîras pare kerd ke dewleta tirke tim Rojawanî kena hedef, Herêmanê Pawitişî yê Medya de zî operasyonan kena û seba ke nê operasyonan de bin kewena reyna verê xo dana îşxalê Rojawanî. Çekjîne Fîras vat: ''Dewleta tirke bi taybetî cinîyan kena hedef ke cinîyî fikr û felsefeya Rayber Apoyî de xorin benê. Coka cinîyê serkêşî tim hedef de yê. Ma sey hêzanê YPJyî her hetî ra amadekarîyê xo kerdî. Ma pêro erk û mesuldarîyan rê amade yê û tim do cewabê dişmenî bidê. Hêzanê cinîyan ra yewe zî bimana ma do têkoşîn bikerê û heta azadîye xo ver bidê.''
Endama Îdareyê Meclîsê Leşkerî yê Herêma Firatî Çekjîne Fîras peynî de venga pêro cinîyan da ke wa bizanê hêzê cinîyan hêzêko qij nîyo. Fîrase vat: ''Ganî pêro cinîyî vejîyê waran û tewirê xo bimojnê. Îradeyê cinîyan hertim xurt o.''
